La Cova del Camp del Bisbe: 4 anys recuperant el nostre passat\nEls treballs a la Cova del Camp del Bisbe (Sencelles) s'iniciaren l'any 2013 amb el suport i finançament de l'Ajuntament de Sencelles i la Fundació Mossèn Bartomeu Oliver, propietària de la finca on es troba la cova. Durant aquella primera campanya es dugueren a terme treballs de desempedregament, desbrossament i neteja de l'interior de la cova i de la finca. Aquesta intervenció tenia com a objectiu l'adequació d'aquests espais amb la intenció de què fos el punt d'inici de la Ruta Arqueològica Sencelles-Costitx, inaugurada aquell mateix any per l'Ajuntament de Sencelles.\nExterior de la cova abans d'iniciar els treballs l'any 2013\ni al final de la campanya de 2015\nA mesura que es despedregava i netejava l'interior de la cova, sortien a la llum fragments de ceràmica prehistòrica i restes humanes corresponents a l'època Naviforme (1600-900 A.C.)que indicaven que s'havia emprat com a necròpolis durant aquell mateix període. Aquesta troballa ens va permetre constatar que la freqüentació d'aquesta cavitat per part dels humans s'havia iniciat abans del que es pensava, ja que havia estat catalogada anys anteriors com d'època talaiòtica (900-550 A.C.).\nLa importància de la campanya del 2013 fou, principalment, la constatació de la pervivència de nivells arqueològics d'època prehistòrica i que encara quedava, sota tota la brutor, la terra i les pedres, molta informació que romania amagada.\nPer situar la importància d'aquesta troballa, cal dir que abans no s'havia excavat a la zona un jaciment arqueològic d'aquesta cronologia, és a dir, de l'època dels poblats de navetes. La majoria d'intervencions arqueològiques al Pla s'havien centrat en l'estudi de l'època talaiòtica, amb l'exemple de les excavacions de J. Colominas a Es Velar o de J. Aramburu a Cascanar i Son Freden el cas concret de Sencelles. Així doncs, l'estudi d'aquesta necròpolis és clau per conèixerels primers grups humans que varen construir poblats estables al Pla durant el IIn mil·lenni A.C.\nArqueòlegs i voluntaris excavant l'interior de la cova\nValorada aquesta rellevància i gràcies a la signatura d'un conveni de col·laboració entre l'Ajuntament de Sencelles i la Fundació Mossèn Bartomeu Oliver, decidírem iniciar un projecte d'intervencions arqueològiques de 5 anys (2014 a 2018) que ens permetés excavar i adequar el jaciment i el seu entorn per poder gaudir d'un espai tan especial per la nostra Història com a poble. El nou projecte va ser recolzat i finançat per l’Ajuntament de Sencelles i el Consell de Mallorca.\nL'any 2014 s'inicià, doncs, una nova campanya d'excavacions que tenia com a objectiu principal excavar tot l'interior de la cova fins arribar a la roca mare. Durant aquest any seguírem recuperant restes humanes i dels objectes que formaven part dels aixovars funeraris que acompanyaven els difunts en època Naviforme. Entre aquests objectes cal destacar la presència de més d'un centenar de botons que devien formar part de les mortalles o sudaris amb què es cobrien els cossos. El més remarcable i novedós en el context de la prehistòria balear, és que la gran part dels botons havien estat fets amb ivori d'elefant africà, una matèria primera sens dubte prou exòtica que situa el que ara anomenem Sencelles en el mapa dels intercanvis a llarga distància fa més de 3.000 anys.\nImatges d'un dels botons abans i després de la restauració\n(Restauradora: M. Magdalena Escalas)\nDurant aquesta campanya també vàrem trobar una gran quantitat de granes de cereal i de fabàcies que s'havien carbonitzat a causa d'un incendi. Inicialment pensàrem que després d'un primer ús com a cova funerària en època Naviforme, l'espai es va reutilitzar en època Talaiòtica com a magatzem o graner. No obstant això, les recents datacions de Carboni 14 de les granes ens diuen que aquestes varen ser dipositades a la cova quan aquesta encara era emprada com a recinte funerari. És a dir, que possiblement entre les ofrenes alimentàries amb què es dipositava els difunts, trobem per primera vegada cereals i faves en abundància.\nRecipients d'època naviforme (1), posttalaiòtica (2)\ni islàmica (3) trobats el 2013 i el 2014.\nDesprés del seu ús com a cova funerària en temps pretalaiòtics, tenim constància de què la cova va continuar sent freqüentada durant tot el Ier mil·lenni AC, en època islàmica i fins a l'actualitat.\nDurant la campanya de 2015, paral·lelament als treballs de laboratori, vàrem centrar les excavacions a l'àrea exterior de la cova amb l'objectiu de documentar possibles activitats realitzades en època prehistòrica i de recuperar l'aspecte de l'entrada original a la cavitat.\nImatge d'una grua ploma traslladant un dels grans blocs de pedra\nque sepultaven els nivells arqueològics\nAquesta intervenció, però, ens va sorprendre novament amb el descobriment d'una nova entrada, a través d'un arc, a dues sales de les quals no es tenia coneixement. El fet que es trobés oculta davall grans quantitats de pedra ha fet que el seu interior no hagi estat alterat en les darreres dècades. Després de prospectar l'interior de les sales i documentar-les, l'accés fou novament tapat fins a l'espera de noves intervencions arqueològiques i per tal de salvaguardar la seva conservació.\nParedat de l'accés a les dues noves sales en finalitzar la campanya de 2015.\nArc d'accés de la primera a la segona sala.\nA més de les feines de camp i de laboratori que duim realitzant aquests 3 anys, no hem volgut deixar de banda la part més social de la nostra feina: la divulgació del coneixement entre els adults i els menuts del poble. És per això que, com cada any, aquest 2015 vàrem realitzar la jornada de portes obertes un cop acabada la campanya on explicarem les novetats in situ.\nPerò la novetat en aquesta línia va ser la posada en marxa del Programa d'activitats 2015 per tal de divulgar el coneixement que tenim sobre la cova i sobre la Prehistòria de Mallorca en general. Així, diferents arqueòlegs ens visitaren per xerrar de tots els jaciments prehistòrics que han estat excavats a Sencelles. També es realitzaren diferents activitats destinades als més joves, algunes d'elles directament en els jaciments arqueològics i és que hem d'aprendre des de ben petits a respectar-los i a fer-ne un bon ús perquè aquests espais són i han de ser per a tothom.\nTaller de restauració i laboratori de fauna prehistòrica\nFeim de foners! (Son Fred)\nTotes aquestes activitats han tengut molt bona acollida i des d'aquí aprofitem per agrair-vos l'interès i la sensibilitat mostrada fins el dia d'avui. Per a aquest any 2016 tenim previst continuar les excavacions a partir de l'11 d'abril. Esteu convidats i convidades a visitar-nos o a fer-nos un cop de mà sempre que vulgueu!\nLua Valenzuela-Suau, Beatriz Palomar Puebla i Nicolau Escanilla


Cleries: "l'acció del Govern ha de pensar en tots els infants, amb una visió global farem millor tasca de prevenció" - Sala de premsa. Generalitat de Catalunya\nCleries: "l'acció del Govern ha de pensar en tots els infants, amb una visió global farem millor tasca de prevenció"\nquery_builder 9 febrer 2012 13:16\nEl conseller de Benestar Social i Família inaugura unes jornades que analitzen diferents experiències internacionals de protecció de la infància en risc\nEl conseller de Benestar Social i Família, Josep Lluís Cleries, ha inaugurat avui les jornades Perspectives d’innovació en l’àmbit dels serveis socials i la infància vulnerable, que donaran a conèixer diferents experiències internacionals de protecció de la infància en risc. Aquestes jornades estan organitzades per la Direcció General d’Atenció a la Infància i l’Adolescència (DGAIA) del Departament de Benestar Social i Família i FASI, amb el suport de l’Obra Social “la Caixa” i la Fundació FC Barcelona.\nEl conseller ha destacat que “tots plegats fem un camí en favor de la infància, sumant esforços el sector públic i el privat, això és una aposta de país”. En aquest sentit, ha insistit que “no tindria sentit que l’Administració, encara que ha de ser la garantista dels drets, no col·laborés amb el sector privat, que té gran vocació social”.\nCleries ha recordat que l’acció de Govern té com a referent la Convenció sobre els Drets dels Infants, “que dóna per primer cop protagonisme social als infants i els tracta com a ciutadans de ple dret”. “Per tant, l’acció del govern ha de pensar amb tots els infants, amb una visió global, farem millor tasca de prevenció”, ha dit el conseller.\nEl conseller de Benestar Social i Família ha explicat també que “desplegant la Llei dels drets i les oportunitats en la infància i l’adolescència, hem impulsat una prestació per a la infància en risc, perquè els problemes econòmics no han de suposar mai que l’infant hagi de sortir del seu entorn”.\nCleries també s’ha referit a les Cases d’Infants, un projecte innovador impulsat per Fasi, que ha qualificat de “molt positiu, perquè permet fer un vestit a mida per a cada infant i la seva família, és a dir, tractar cada cas d’una forma més específica i individualitzada”.\nEl conseller ha insistit que com els infants són la nostra prioritat, hem impulsat el Pacte per a la Infància i ha fet una crida perquè “tothom posi una part directa d’esforç i d’interès per fer-lo viable: grups parlamentaris, entitats, etc”. I s’ha referit especialment als professionals assistents, demanant-los que “posin la seva implicació, aportacions i experiència també al servei d’aquest Pacte”.\nPer acabar, el conseller ha agraït a tots els professionals la seva dedicació i ha desitjat que “aquest intercanvi d’experiències que suposen aquestes jornades ens enriqueixi per fer millors polítiques socials al servei dels infants, que són el futur del nostre país”.\nEn l’acte inaugural també hi ha intervingut la tinent d’alcalde de Qualitat de vida, Igualtat i Esports de l’Ajuntament de Barcelona, Maite Fandos; el president de FASI, Joan Castells, i el director general de la Fundació “la Caixa”, Jaume Lanaspa.\nEn les jornades, que continuaran demà, diversos experts internacionals compararan models d’atenció a la infància en risc i les seves famílies. Entre els models que es posaran damunt la taula hi ha el quebequès, l’italià, el belga o el suec. Un dels models que més atenció rebrà és l’anglès, que disposarà d’una ponència pròpia dedicada a analitzar el model d’acollida i d’atenció residencial d’aquest país.\nAixí mateix, demà també es presentaran els primers resultats del Projecte Cases d’Infants, que desenvolupen el Departament de Benestar Social i Família amb la Fundació Acció Social Infància (FASI), en col·laboració amb l’Obra Social “la Caixa”. Aquest projecte ha innovat en el model d’atenció residencial a la infància, combinant estades residencials amb atenció de dia o estades intermitents, i fomentant la guarda administrativa voluntària, en què els pares cedeixen la guarda del seu fill fins que la seva situació es recondueixi. De fet, la col·laboració público-privada i el partenariat en els serveis socials, són aspectes que també rebran una atenció destacada durant aquests dos dies.


Bus d'un microstaèl·lit en òrbita de la Terra\nBorràs i Garallo, Jordi\nTutor / directorGil Pons, Pilar ; Gutiérrez Cabello, Jordi\nEn aquest treball es pretén realitzar el disseny basic, o disseny de fase A, d’un microsatèl•lit per a una missió en orbita al voltant de la Terra. L’objectiu d’aquesta missió es mesurar els efectes de la radiació ionitzant sobre els organismes unicel•lulars eucariotes exposats a l’espai durant temps de l’ordre d’anys. Al llarg d’aquest treball avaluem els diferents factors que afecten les primeres fases del disseny del satèl•lit, i identifiquem i descrivim els diferents subsistemes i components necessaris que fan possible el seu correcte funcionament i el de la pròpia carrega útil. En aquest sentit, el primer pas ha estat l’elecció de l’orbita, ja que, com justifiquem al llarg del text, les condicions d’aquesta afecten al disseny global del satèl•lit. Per poder realitzar la missió i que la carrega útil acompleixi els seus objectius son necessaris els següents subsistemes: estructura, control t’orbita, computació, potencia, control tèrmic i telecomunicacions. Cadascun d’aquests subsistemes realitza una tasca concreta i imprescindible en el còmput global de la missió, que es detalla al capítol corresponent del present document. El fet que el disseny de cada subsistema afecta directa o indirectament el disseny de la resta fa que el procés de definició sigui molt no lineal. Quan ho hem considerat convenient, hem inclòs en el text els raonaments que ens han dut a prendre les decisions adients.. També, es important ressaltar, que en aquest tipus de missió es essencial la robustesa del sistema ja que, com es veurà, un error pot posar en perill l’èxit de tota la missió. El sistema mes robust, es el mes senzill, i a l’hora de realitzar el disseny hem tingut present aquest concepte, ja que així hem pogut optimitzar recursos i minimitzarem riscos. Finalment, encara que el projecte proposat es de caràcter acadèmic, hem donat especial importància al fet que el disseny sigui realista en la mesura del possible, i els components que hem proposat per la construcció del satèl•lit existeixen al mercat.\nL’objectiu d’aquest TFC consisteix en dissenyar el bus per un satèl•lit d’uns 30 kg per un experiment sobre l’efecte de les radiacions sobre microorganismes. En funció dels drivers imposats per l’experiment (en part encara per determinar), s’hauran d’aplicar diferents tècniques per tal d’assolir els objectius.\nSubjectsScientific satellites, Microspacecraft, Satèl·lits geoestacionaris, Satèl·lits científics\nmemoria.pdf Memòria 1,284Mb PDF View/Open


La rèplica,Temporada 2013-2014 | Andorra Difusió\n- Després de la inhabilitació penal, el policia que va maltractar un detingut el cap de setmana passat ha deixat de ser membre del cos i no pot tornar-se a presentar a les proves d´ingrés. El ministre d´Interior ha lamentat els fets que van tenir lloc la matinada de diumenge i ha defensat les accions dutes a terme per evitar que aquest tipus de conductes tingui lloc. - El Centre de Congressos d´Andorra la Vella serà el marc el 28 de febrer d´un congrés de la fundació Lo que de verdad importa, que treballa per promoure valors ètics divulgant històries de superació personal. En el cas d´Andorra el president d´honor serà el pilot Albert Llovera. Llovera serà el primer ponent del congrés i seguidament hi explicarà la seva experiència l´exmodel i periodista Sandra Ibarra, que després de superar dos casos de leucèmia va crear una fundació solidària per ajudar els malalts i els seus familiars. - Les negociacions amb la Unió Europea per a l´acord d´associació podrien patir un nou contratemps. Si més no si es vol negociar de forma coordinada amb Mònaco i San Marino. El partit que ha guanyat recentment les eleccions a Mònaco és molt reticent a l´acord amb Brussel·les. S´oposa a la pèrdua de sobirania, demana mantenir certes quotes professionals i demana més transparència sobre les negociacions. - La Batllia ha decretat aquest dimarts l´ingrés a presó per a Andrés Betingo Sanguinetti. És un ciutadà uruguaià que va treballar com a gestor de BPA a l´Amèrica llatina entre el 2006 i el 2015. Se l´investiga per blanqueig de capitals al cas Odebrecht i se l´acusa de participar en el sistema de suborns d´aquesta constructora brasilera per aconseguir concessions d´obres públiques. - Més de 700 persones s´han afegit a la recollida de signatures de protesta pel tancament sistemàtic del coll de Pimorent a l´hivern. La iniciativa denuncia el tancament del coll de Pimorent en no haver-hi treta de neu a la nit, tot i que es pugui circular amb equipaments. La impulsora de la recollida assenyala que la població de la zona es veu obligada a pagar el peatge del túnel, amb un cost de 13,60 euros.\nLa rèplica - Entrevista al cap de Govern, Antoni Martí\nEntrevista amb el cap de Govern, Antoni Martí, per fer balanç de tres anys de lesgilatura. Explica que les prioritats per aquest darrer any són la llei de la CASS, els complements de jubilació dels funcionaris i l'IRPF. També ha parlat de l'obertura econòmica i reconeix que van ser massa optimistes a l'inici, i de les relacions amb Europa, entre altres temes de l'actualitat política. 10-04-2014\nLa rèplica - Entrevista a Estanislau Sangrà\nEl secretari d'organització de DA, Estanislau Sangrà, valora la feina feta per l'executiu aquests anys i aposta pel canvi de model impositiu que impulsa el seu partit. Reconeix que a les files de DA ha costat fer entendre la necessitat d'un IRPF. Sangrà també analitza la situació econòmica i temes de l'actualitat com l'escenari polític o el matrimoni homosexual. 17-04-2014\nLa rèplica- Tertúlia amb Jordi Font, Josep Maria Cabanes i Guillem Valdés\nJordi Font, Josep Maria Cabanes i Guillem Valdés han estat càrrecs polítics i amb ells analitzem l'IRPF, que el Consell General ha aprovat avui, i les pressions i divergències al voltant d'aquest impost. Valoren també els tres primers anys de govern de DA, les negociacions amb els comuns per les competències i les transferències, i la situació dels partits polítics, entre d'altres temes de l'actualitat. 24-04-2014\nLa rèplica - Entrevista a Josep Duró\nL'ex-cònsol d'Ordino Josep Duró ha expressat la seva opinió sobre l'acord per les competències i les transferències entre els comuns i el Govern. També ha dit que no li ha semblat bé la forma de procedir de DA amb decisions com l'aprovació de l'IRPF. Duró també ha opinat sobre la situació a Arcalís i a Pal-Arinsal. 08-05-2014\nLa rèplica - Entrevista a Pere López\nEl Primer secretari del PS, Pere López, anuncia en l'entrevista que el proper 26 de maig el grup socialdemòcrata presentarà un projecte de llei de cooperatives per crear llocs de treball, ja que troba a faltar, ha dit, polítiques de reactivació econòmica. També ha assegurat que es presentarà com a candidats a les primàries del partit, que seran al setembre, i que el PS ja ha començat a fer els primers contactes de cara a les eleccions per ampliar el partit i buscar aliances. Afirma, però, que no s'han posat en contacte amb Rosa Ferrer ni tenen la intenció de fer-ho per les diferències polítiques. López també ha parlat dels principals temes de l'actualitat política, entre els quals la "regla d'or" per limitar l'endeutament públic. Tot i mostrar-se a favor de limitar-lo, pensa que no és el moment oportú per fer-ho. 15-05-2014\nLa rèplica - Tertúlia amb Mònica Codina, Isabel Lozano i Maanan Aouraghe\nL'ex ministra de salut i benstar Mónica Codina, el secretari d'organització de Liberals d'Andorra Maanan Aouraghe i la portaveu dels Verds, Isabel Lozano debaten sobre la possibilitat que es pugui fumar a les sales de joc, el projecte de llei del joc , l'acord de comuns i govern entre altres temes d'actualitat política. Els complements de jublació dels funcionaris i els nous impostos sóen altres temes del programa. 22-05-2014\nLa rèplica - Entrevista a Xavier Espot\nEl ministre de Justícia i Interior, Xavier Espot, ens explica els canvis previstos per a millorar i dotar de més mitjans la Justícia, les relacions amb el cos de policia per les negociacions dels complements de jubilació, i explica també la seva opinió sobre temes de l'actualitat com la investigació del cas Cinca o la dimissió de Riberaygua. 29-05-2014\nLa rèplica - Tertúlia amb Mariona González, Sílvia Bonet i Sílvia Riva\nAvui tertúlia d'actualitat amb tres conselleres: Mariona Gonzàlez, del grup parlamentari socialdemòcrata, Sílvia Bonet, del grup parlamentari mixt, i Sílvia Riva, del grup parlamentari demòcrata. Amb elles debatem les dades de la memòria de Càritas 2013, fetes públiques avui, que alerten de l'augment dels casos greus de pobresa i dels usuaris andorrans. Plantegem si cal reformular el servei d'ocupació i parlem d'atur, de la "llei mordassa" i la regulació del matrimoni gai. 05-06-2014\nLa rèplica - Entrevista a Jordi Gallardo\nEl president de Liberals d'Andorra, Jordi Gallardo, valora el discurs que aquest matí a pronunciat el cap de Govern en el debat d'orientació política i explica la postura del partit sobre temes de l'actualitat. Diu que la formació treballa en presentar-se a les properes eleccions i que estan efectuant contactes amb independents . Afirma que de moment encara està pendent l'elecció del candidat a la llista nacional.19-06-2014\nLa rèplica - Entrevista al director de projecte de Naturlàndia, Enric Ordóñez\nPrimera entrevista als mitjans del director de projecte de Naturlàndia, Enric Ordóñez. Ha fet públiques les darreres xifres de visitants del parc, ha explicat quins són els objectius del pla estratègic i ha contestat les crítiques de l´oposició, a qui ha convidat a reunir-s´hi. A més, ha anunciat que volen fer una nova atracció, la tirolina més llarga del món. Naturlàndia espera enguany doblar els ingressos i situar-los en 2,5 milions d´euros. Ordóñez també ha reconegut que al Tobotronc hi havia un problema en el control de les sortides. 26-06-2014


Centre Cultural - Exposicions - Anna Comellas · pintures\n7 apunts sobre Walser i 1 apunt blanc\nVisita comentada dissabte 23 de març a les 19h\nWalser, un dels màxims exponents de la literatura suïssa del segle XX, és el punt de referència de l’artista Anna Comellas per crear un conjunt de vuit obres de diferents tècniques i formats sobre allò que roman ocult a les pàgines d’aquestes lectures.\nEls textos de Walser, amb una narrativa intimista i sentimental, fan evocar a Comellas reflexions sobre la confrontació entre l’existència a través de la visibilitat i l’existència real. ‘L’ acte d’escriure manualment sobre el paper carbó en totes les obres del projecte pot semblar a primera vista inútil’, explica l’artista. I és que Comellas ha escrit sobre paper carbó, utilitzant-lo diverses vegades perquè les paraules fossin cada vegada més il·legibles. D’aquí, va sorgir també la publicació d’un petit llibre, que també es podrà veure en aquesta exposició.\nL’acte d’escriure en el paper, així com el de dibuixar en el full o gravar en la matriu, es converteix moltes vegades en un passeig per la memòria, les preocupacions, les ocupacions i els pensaments.\nCada apunt sobre Walser correspon a un element de la natura, conceptes relacionats d’alguna manera amb l’escriptor: un bosc, un núvol, el vent, les pedres, una nit estrellada, un paisatge i el mar. L’apunt final fa referència a la neu, que tot ho amaga. El crític d’art, Jesús Martínez Clarà, explica en el seu text de presentació que en aquesta exposició, la paraula es converteix en pintura, i la pintura en text i exigeix a l’espectador un doble desafiament: comprendre i veure alhora.\nAnna Comellas (Manresa,1961) Llicenciada per la Universitat de Belles Arts de Barcelona, va obtenir el Premi de la llicenciatura (1987). Des del mateix any és professora de litografia en el Conservatori de les Arts del Llibre de l’Escola Llotja de Barcelona. L’any 2000 es va doctorar amb la tesis ‘Presència i aproximació de la tridimensionalitat en el gravat’.\nDes del 1998 Comellas ha exposat individualment diverses vegades a galeries d’Alemanya i també a França, Suïssa, Japó, Mèxic i Barcelona. També ha participat en exposicions col·lectives a Alemanya, Veneçuela i Argentina entre d’altres països.


"Les màquines capten el text en un buit, nosaltres traduïm paraules, idees i sentiments" - Levante-EMV\nAlarcón reivindica la professió de traductor davant l'assetjament de les màquines\nnerea soriano | castelló 24.10.2018 | 09:04\nTraductor i exalumne de l´UJI. El exalumne del Grau en Traducció i Interpretació de la Universitat Jaume I de Castelló, Javier Pérez Alarcón, ha guanyat el Premi a la Millor traducció per a doblatge d'obra estrenada en TV, DVD o plataforma en línia en els VI Premis de l'Associació de Traducció i Adaptació Audiovisual d'Espanya (Atrae) pel seu treball en la primera temporada de la sèrie «El cuento de la criada».\nJavier Pérez Alarcón (València, 1990), es va graduar en la UJI en 2013 i des de llavors no ha parat de treballar com a traductor audiovisual i ha traduït per a doblatge més de 100 obres que inclouen sèries com «El cuento de la criada» (The Handmaid´s Tale), «Día a día», «Britannia», «Harlots: cortesanas», «The Son», «Wynonna Earp», «Star Trek: The Animated Series», «The Terror», «Dedé y Phillip» (Danger& Eggs), «Manhunt: Unabomber o Kidding»; ademés de pel·lícules i documentals como «Musa», «El justiciero» (Death Wish) o «Noche de venganza». També treballa en el subtitulat per a plataformes de VOD i forma part del claustre del Màster en Traducció Audiovisual de la Universitat Europa de València. Ha guanyat el Premi a la Millor traducció per «El cuento de la criada» en els VI Premis de l'Associació de Traducció i Adaptació Audiovisual d'Espanya.\nP Li han donat el premi a la millor traducció per a doblatge, que no doblador, quina diferència hi ha entre un i l'altre?\nR El traductor passa el guió de l'idioma original a l'espanyol perquè els actors li posen veu. En l'obra original el guionista escriu el que han d'interpretar els actors, i el traductor escriu el que després han d´interpretar els actors de doblatge. Seríem l'equivalent, per dir-ho així, del guionista en l'obra original.\nP Quines van ser les motivacions que van fer que es decidira per la formació en traducció?\nR La veritat és que jo anava per a arquitecte tècnic però amb 16 anys, en batxillerat, que ja vas mirant carreres, vaig veure que això de la traducció existia com a carrera en si. Jo suposava que algú havia de fer-ho però no m'ho havia plantejat i, com també m'havia interessat sempre veure les pel·lícules en versió original i veure com havien adaptat els jocs de paraules, les referències culturals... vaig veure que era bastant interessant i m´hi vaig matricular. Me´n vaig passar a lletres i després vaig anar a la universitat.\nP Per què va triar l'UJI?\nR Perquè l'UJI tenia l'itinerari d'especialització en Traducció Audiovisual dins de la pròpia carrera. La majoria de les universitats tenen la carrera i assignatures optatives però l'UJI és de les poquíssimes que té aquest itinerari. Així com a altres universitats curses 6 crèdits de Traducció Audiovisual, jo tenia els 6 crèdits de tercer però, a més a més, després en quart vaig fer traducció per a doblatge, subtitulació, subtitulació per a sords... Això era un factor molt important a tenir en compte si volia especialitzar-me en això i vaig veure que era una oportunitat que no podia deixar passar.\nP Quines són les rutines en la traducció d'un producte audiovisual?\nR La distribuïdora o productora de l'obra és la que es posa en contacte amb l'empresa de doblatge i, fins i tot, en alguns casos, decidixen les persones que volen que facen la traducció. L'estudi de doblatge envia els vídeos i els guions de l'obra al traductor i, en el meu cas, jo ho traduïsc a casa, en pijama, cosa que valore i agraïsc molt. Després, la traducció es revisa amb el vídeo i passa per diverses revisions. Quan s´envia la traducció a la distribuïdora, aquesta passa per l'ajust, que sol fer el director del doblatge. Ell s´encarrega de retocar la traducció perquè quadre bé en la boca dels actors i encaixe el millor possible amb el moviment original de la boca.\nP Quin suport li proporciona la imatge per a la traducció?\nR La imatge és molt important, sobretot, per a distingir les paraules polisèmiques. A més a més, segons l'aspecte del personatge, el context, la mirada de l'actor o de l'actriu, tu ho veus d'una manera o altra. Una frase en anglés pot tenir 12 traduccions correctes amb lleugeres modificacions i, segons la imatge, optes per una opció o per una altra.\nP Creu que els traductors automàtics estan desmereixent la professió?\nR És cert que per a traduccions tècniques, en qüestions, diguem, menys creatives, com pot ser un manual d'un ordinador, sí que em consta per companys que s´està fent ús de traduccions automàtiques que després es corregixen, cosa que la majoria de les vegades costa més que traduir des de zero. Però, en el sector audiovisual, en ser tan creatiu, a mi personalment no em sembla que afecte a mitjà o curt termini. Cal tenir en compte que per a les distribuïdores, que hi haja una bona traducció és el primer pas per a traure milions de dòlars amb l'obra. Si no s'entén, i més al cinema, al final les pel·lícules no es veuen. Sí que hi ha aquest corrent dels que pensen que això ho fa Google i, home, ho fa, però malament. A priori no ho veig, no és com apretar un botó, és un treball que requerix bastant de temps.\nP Què hi aporta la figura del traductor que mai podrà aportar una màquina?\nR El factor creatiu i la imaginació que són els que et permeten donar diverses opcions a un joc de paraules, per exemple. Una màquina et donarà una opció i, per a una professió com la nostra, que no només traduïxes paraules sinó que traduïxes idees, conceptes i sentiments, les màquines no sabran captar la intencionalitat que hi ha darrere. Capten el text, tal qual, com si estiguera en un buit, però el text mai està en un buit, hi ha un context, amb uns actors actuant que hi aporten matisos... Això, a dia d'avui, i en un futur proper, no crec que una màquina ho puga fer.


Més de 40 colles participaran a les rues de Carnaval de Mont-roig i Miami Platja - Ajuntament de Mont-roig del Camp\nMés de 40 colles participaran a les rues de Carnaval de Mont-roig i Miami Platja\nEls actes de Carnaval comencen aquest divendres amb les desfilades dels centres educatius i el Ball de Parelles\nHi haurà premis de fins a 300 i 200 euros per les millors carrosses i comparses inscrites a la rua de Carnaval\nCarnaval Mont-roig Miami 2015\nCompte enrere per celebrar una de les festes més divertides i participatives de l’any: el Carnaval. Les rues de comparses i carrosses de dissabte seran un dels actes més multitudinaris, amb més de 40 colles apuntades entre Mont-roig i Miami Platja. El Carnaval 2016 però, que es celebrarà del 5 al 7 de febrer, inclou també altres actes com els balls de disfresses, la guerra de confeti o la crema del Rei Carnestoltes.\nA Miami Platja els actes començaran aquest divendres a la tarda, amb la rua dels alumnes dels centres educatius. La rua estarà amenitzada per la Xaranga Suquet Calero i els Pío Pío Brass Band. Seguidament hi haurà animació i ball de disfresses al pavelló poliesportiu. La música la posarà “A fi de Festa” i l’animació anirà a càrrec de “La Fàbrica de Ilusiones” que portarà l’espectacle “Els minions”, amb photocall, globoflèxia i confeti.\nTambé divendres, a Mont-roig, el primer acte serà el Ball de Parelles que es celebrarà al pavelló d’esports. La vetllada estarà amenitzada pel Quartet Maikaband.\nDissabte al matí, petits i joves podran gaudir amb la guerra de confeti. La batalla es realitzarà al davant del Casal Jove K1, per segon any consecutiu.\nMultitudinàries rues de carnaval pels carrers de Mont-roig i Miami Platja\nDissabte a la tarda, les rues de carnaval prendran protagonisme. A Mont-roig, a partir de les 4 de la tarda, hi haurà el carnaval infantil amb la rua pels carrers del poble i el ball al pavelló d’esports. Durant el ball es repartirà coca amb sucre i xocolatines per la mainada.\nA les deu de la nit, serà el torn dels adults. La rua, que recorrerà diversos carrers del poble, començarà a l’avinguda Catalunya i finalitzarà al poliesportiu municipal amb el ball de disfresses, amenitzat per l’Orquestra Huracan. En acabar hi haurà discoteca mòbil organitzada pel grup de Kintos/es ’16.\nA Miami Platja, la concentració de les carrosses i comparses està prevista a les 17:30h a la pista d’estiu. La companyia “Enxancarra percussió” amenitzarà la desfilada. A partir de les 21:30h el pavelló poliesportiu acollirà el sopar de les colles i l’actuació de la batucada de l’”Associació Cultural i Musical Miami Sona”. Tot seguit ball de Carnaval amb discoteca mòbil “The Show”.\nPremis a les millors carrosses i comparses\nUn any més hi haurà concurs de carrosses i comparses. S’han establert fins a 3 premis en les dues categories. La millor carrossa s’endurà 300 euros, mentre que la millor comparsa obtindrà 200 euros. El jurat valorarà aspectes com l’originalitat de la disfressa i el maquillatge, la posada en escena i coreografia així com els acabats i detalls de la carrossa. Els guanyadors es donaran a conèixer en el transcurs del ball de disfresses dels dos poliesportius. Per participar-hi cal haver-se inscrit a les Oficines Municipals d’Atenció al Ciutadà.\nVetlla del Rei Carnestoltes\nPer segon any consecutiu el Grup de Teatre “Els xuts” i el Grup de Colònies i Esplai “Els Brivalls” organitzen la vetlla del Rei Carnestoltes. La capella ardent s’instal·larà a la Casa de Cultura Agustí Sardà. A partir de les 6 de la tarda tots els veïns i veïnes que vulguin podran donar-li l’últim adéu.\nSeguidament la comitiva fúnebre, acompanyada per les melodies de la Cobla d’en Taudell, anirà en processó fins a la plaça Miramar on tindrà lloc l’incineració del cos del malaurat Carnestoltes. Hi haurà pa amb vi i sucre per tots aquells que passin a donar el condol.


PREMIOS JOSEP ALBERT MESTRE | Escola d'Art i Superior de Disseny d'Olot\nJosep Albert Mestre, premis\nPREMIOS JOSEP ALBERT MESTRE a la exceléncia en las enseñanzas de Artes Plásticas y Diseño.\nL’Escola d’Art i Superior de Disseny d’Olot organitza la 5ª edició dels Premis Josep Albert Mestre que convoca la CEA (Confederación de escuelas de artes Plásticas y Diseño de España) per premiar els projectes finals dels alumnes de totes les escoles d’art i disseny d’Espanya. El premi estableix tres categories en funció dels nivells d’estudis dels alumnes:\nGraus o Estudis Superiors de Disseny.\nL’organització dels premis per part de l’Escola d’Art i Superior de Disseny d’Olot respon a l’obtenció del primer premi d’estudis superiors de Disseny de la IV edició per part d’una alumna de la nostra escola, Cristina Subirachs i pels bons resultats obtinguts a les 4 convocatòries anteriors.\nAquesta organització comporta la recepció i selecció dels projectes que presenten les més de 50 escoles d’art i disseny de tota Espanya.\nEl jurat està format.\nPresident.Antoni López.Director de l’Escola d’Art i Superior de Disseny d’Olot\nVocal.Teresa Casas.Presidenta del Col·legi de dissenyadors d’Interiors i decoradors de catalunya.Girona.\nVocal.Ferran Rodriguez.Estudi de disseny Enserio\nS’han presentat un total de 127 projectes que representen a 30 escoles.\nEn una primera fase el jurat selecciona 50 projectes que constituiran l’exposició que s’inaugurará al Museu de la Garrotxa d’Olot el dijous 12 de maig i que posteriorment itinerará per totes les escoles d’art i disseny d’Espanya.\nDels 50 projectes seleccionats el jurat seleccionarà un premiat per cada categoria que rebrà un premi de 1000 euros i podrà nomenar altres projectes en un numero indeterminat com a finalistes.\nPer l’Escola d’Art i Superior de Disseny d’Olot es una fita important la organització d’aquests premis que per la seva repercussió a l’àmbit del territori espanyol i a nivell de dotació econòmica cada cop prenen una major rellevància.\nIgualment aquest certamen ens ajuda a posicionar el nom de la nostra ciutat, Olot, (de les poques escoles d’art i disseny que no porten el nom de la capital de província) dins el mapa d’ensenyaments artístics de l’Estat Espanyol.\nEl pròxim dia 12 de maig a les 12h es realitzarà el lliurament de premis a la sala d’actes de l’Escola d’Art i Superior de Disseny d’Olot i posteriorment es procedirà a la inauguració de l’exposició al Museu de la Garrotxa.\n« FLOREIX LA LLETRA A GIRONA\nJUGUEM A 1a DIVISIÓ! »


Paral·lelisme nacionalista - Diari de Girona\nhugo garcia 21.03.2019 | 01:03\nParal·lelisme nacionalista Diari de Girona\nL'altre dia em vaig trobar per la xarxa una foto de la mansió d'en Vivales a Waterloo que em sonava a alguna cosa que no aconseguia recordar amb claredat. Una taula on es reunien en Puigdemont, en Comín i altres persones, totes elles amb el llacet groc. Una imatge en què es veien en menys de cinc metres quadrats: tovallons grocs, una ampolla amb un licor semblant al limoncello –groc–, una figura que representava una colla castellera, una bandera catalana, un mapa de Catalunya... A què em sonava aquesta estampa?\nMentre pensava, em vaig fixar en el conseller Comín, al costat del president, amb cara de complicitat com si després de rebre els famosos missatges en què en Puigdemont declarava la seva derrota -«Els nostres ens han sacrificat, almenys a mi»-, sentia l'obligació, per compassió, d'estar el que resta de la seva vida amb ell, com fa un net quan veu amb tristor que el seu avi està sol. Un dels moments més intensos del procés, en què el president, tot i anar de mal borràs, va saber enfocar-ho amb humor: «Ara em dedicaré a protegir la meva reputació», deia en l'últim missatge. Seguia rumiant i intentant esbrinar el perquè de la familiaritat d'aquella imatge. L'ampolla de Limoncello seguia plena, suposo que per respecte al president Torra, beure limoncello, que representa el país opressor italià que no ha reconegut la República Catalana, abans que un bon got de ratafia, no ho hagués perdonat mai. Per sort, a poc a poc, les relacions amb Itàlia van millorant des que l'amic de l'independentisme català, Salvini, és vicepresident. Va ser pensar en la Lega Nord i descobrir perquè em sonaven tant aquells cinc metres quadrats.\nFa uns mesos en un sopar a Cadaqués, en el qual no vam menjar paella ni vam cantar cap cançó dels Beatles acompanyats d'una guitarra, vaig tenir la mala sort de seure al costat d'una noia de Madrid amb una polsera de la bandera d'Espanya a la mà esquerra i una altra en què es podien llegir les sigles VOX, a la mà dreta. Després de parlar cinc minuts amb ella i preguntar-li el perquè de les polseres, vaig poder comprovar que tenia el coeficient intel·lectual semblant a la mitjana de votants de VOX, entre zero i cinc. Vam discutir una estona; el fanatisme d'aquella noia de vint-i-pocs anys defensant buidament la unitat d'Espanya em feia pensar en algun conegut, fanàtic també, quan defensa buidament la independència de Catalunya. « ¿Te molesta que lleve la bandera de España?». No, per descomptat que no, li vaig respondre, el que em sorprèn és l'altra. « Pues no podrías entrar en mi habitación», tot i que no tenia cap intenció de fer-ho, m'ho va dir mentre m'ensenyava una fotografia al seu iPhone –amb la rojigualda de carcassa– de la seva habitació: una taula amb una figura d'un toro, una bandera espanyola i tres coixins al llit, dos de vermells i un de groc. Faltava el mapa, però ja havia descobert perquè em sonava tant la foto de la mansió de Waterloo.\nEn Puigdemont és com aquella noia del sopar, un fanàtic que emplena de pòsters, amb referència a la seva ideologia nacionalista, les habitacions i les carpetes. La meva germana quan era petita també ho feia, però amb les Spice Girls.


Canicross Sant Pol | Web Canicross Sant Pol\nSant Pol de Mar acollirà el seu segon canicross i bikejoring el proper 19 de març. Prova puntuable per l’Open Solidari Gosesport i Copa Maresme, que son uns campionats populars de canicross per difondre la universalitat i solidaritat del nostre esport.\nLa integritat dels beneficis de les curses que formen el campionat aniran destinades a organitzacions sense ànim de lucre que dediquen els seus esforços a diversos fins socials com: la cura dels animals abandonats, la recerca de cures per malalties o l’ajuda a persones sense recursos, entre d’altres. A continuació podeu trobar tota la informació del campionat.\nInscripcions 2017 tancades\nProba competitiva i qualificativa pel Campionat Popular de Canicross que organitza el club de Canicross GOSesport: Open Solidari GOSesport.\nEs faran diferents sortides en grups de 10 corredors amb un minut de diferencia entre una sortida i l’altre. El recorregut serà de 6 Km exclusivament per pistes forestals i corriols poc tècnics.\nProba competitiva i qualificativa pel Campionat Popular de Bikejoring que organitza el club de Canicross GOSesport: Open Solidari GOSesport.\nEs faran sortides individuals amb 30 segons de diferencia entre una sortida i l’altre. El recorregut serà de 5Km exclusivament per pistes forestals i corriols poc tècnics. Es podrà participar amb un gos i bici o bé amb dos gossos i patinet.\nProba no competitiva on podreu participar amb tota la família, només cal que inscriviu una persona per animal. Es farà una única sortida amb tots els corredors alhora. El recorregut serà el mateix que el de Canicross, és a dir, 6Km.\nPetita cursa d’uns 200 metres per iniciar als més petits. Es podrà fer acompanyat dels pares.\n**Els corredors que vulgueu, podreu participar en les dues disciplines (Canicross i Bikejoring) sempre i quan correu amb un gos diferent a cada cursa.\nAlçada màx: 209m\nAlçada mín: 0m\nDesnivell positiu: 187m\nCircuit de Bikejoring\nAlçada mín: 120m\nSénior Femení: De 21 A 39 Anys\nSénior Masculí: De 21 A 39 Anys\nVeterans Femení: De 40 A 49 Anys\nVeterans Masculí: De 40 A 49 Anys\nSuperveterans: A Partir De 50 Anys\nGossos de <15kg Masculí i Femení.\nCada cursa haurà de contemplar com a mínim 4 d’aquestes categories, podent agrupar les altres entre elles.\nCanicross o Bikejoring\n15€ No Federat\n7€ (Recordeu que no inclou assegurança de dia)\nCanicross + Bikejoring\n20€ No Federat\nGratuït. No fa falta fer cap inscripció, només cal ser present a les 11:30h. a la línia de sortida.\nLa cursa està oberta a tothom, tan si està federat com si no ho està. En cas de no disposar de llicència federativa des de l’organització es contractarà una assegurança per tal de donar cobertura als participants durant el Canicross i Bikejoring.\nPer fer la caminada o el Canicross Infantil no és necessari contractar l’assegurança de dia però queda sota la vostra responsabilitat qualsevol lesió, dany o desperfecte que pugueu patir o produir.\nEl campionat està obert a tot tipus de gossos però s’han de complir els requisits següents per tal de garantir la seguretat i complir amb la normativa vigent de protecció animal:\nA totes les modalitats els gossos hauran de passar un control veterinari, on es comprovarà que:\nDisposin del xip obligatori.\nLa cartilla de vacunes estigui al dia amb la vacuna polivalent i l’antiràbica amb menys d’un any d’antelació.\nL’animal tingui més d’un any (excepte en la Caminada)\nNo tinguin ferides ni lesions que puguin agreujar-se durant la cursa.\nDurant la cursa:\nCaldrà córrer/pedalar sempre per darrere el gos.\nNo es permetran agressions de cap tipus al gos, ni físiques ni verbals.\nNo es podrà sortir dels recorreguts marcats ni rebre ajuda externa en el recorregut.\nEn cas d’accident és obligatori socórrer als participants afectats i l’organització es reserva el dret d’atorgar bonificacions de temps als corredors que així ho facin.\nS’haurà de disposar de material apte per fer Canicross:\nEn la categoria Bikejoring farà falta portar:\nLlança o antena\nLínia amortida >2,5m\nSi us fa falta alguna cosa hi hauran estands de material de Canicross i Bikejoring a la zona de sortida.\nPer fer la Caminada i Canicross Infantil no es necessari tot aquest material, però si recomanable.\nSortida i arribada: c/ Herois Fragata Numancia\nc/ Herois Fragata Numancia\nCarrer de la Sénia (recomenat)\nMade with Love by MILLIERI COMUNICACIÓ


Sant Martirià – A la Fira de Sant Martirià li ha arribat l’hora d’evolucionar. En els darrers anys, gràcies al seu format ideal per a tots els públics, la mostra banyolina ha anat fent passos endavant per adaptar-se, a poc a poc, als nous temps, no perdre pistonada i continuar essent un important pol d’atracció. Sense oblidar mai la seva essència i respectant sempre la tradició, la Fira ha anat creixent de manera sostenible en els darrers anys amb noves propostes que han tingut una excel·lent acollida.\nNOTÍCIES ·28 d'abril de 2022\nLes races catalanes autòctones IV: ovines\nNOTÍCIES ·14 d'abril de 2022\nLes races autòctones catalanes III: bovines\nNOTÍCIES ·7 d'abril de 2022\nEn aquesta segona entrada, es posarà la mirada en les races equines en les que hi trobem l’ase català i el cavall pirinenc català.\nL’ase català, formalment la raça asinina catalana, és potser un dels grans exponents de les races autòctones de Catalunya...\nNOTÍCIES · 1 d'abril de 2022\nTOTES LES ANÈCDOTES I CURIOSITATS\nPer connectar amb la gent i el territori.\nCONSULTA MÉS FIRES\nCONEIX EL PLA DE L'ESTANY!


‘ONA’, un passeig pels valors naturals de l’Illa\nmartes, 18 mayo 2021 - 03:47 h\nMercè Pons | 01/11/2019\nSabia que a la finca d’Alforí de Dalt hi ha un alzinar centenari? Que els tallers d’educació ambiental que es celebren en aquesta finca van atraure més de 2.300 alumnes el curs passat? Que les instal·lacions fotovoltaiques connectades a la xarxa podran rebre una compensació econòmica per l’energia que s’aboca? O que les ratapinyades arriben a menjar-se 3.000 mosquits en una sola nit?\nTot això i molt més es pot descobrir en el cinquè número, el de tardor, de la Revista «ONA» que ja es pot adquirir gratuïtament a les seus del Consell, ajuntaments, biblioteques, escoles, museus i oficines de turisme, entre altres punts.\nEn aquesta edició, la revista «ONA» tracta temes com l’autoconsum. Els vents bufen de cara. I és que el nou marc normatiu, la supressió de càrregues impositives i la conscienciació ciutadana estan animant a sumar-se a la transició energètica.\nInclou també dos reportatges sobre la gestió de residus. Per una banda, s’explica què es fa a la planta de Milà amb els materials que separem a casa i, per altra, es donen consells per tal de generar menys residus, ja que el millor és aquell que no es produeix.\nA més, compta amb un article sobre la biodiversitat de Menorca, en aquest cas per parlar sobre les ratapinyades que estan en una situació crítica a causa de les molèsties ocasionades per les visites a les coves que habiten.\nLa finca pública d’Alforí de Dalt també ocupa un espai amb una àmplia informació sobre els tallers d’educació ambiental que es desenvolupen en aquest indret.\nLa selecció de fotografies antigues ha estat feta per l’Arxiu d’Imatge i So de Menorca amb instantànies tan interessants com la Plaça Constitució de Maó amb un assortidor de benzina o una menorquina fent net llana.\nUna entrevista a la presidenta de l’Ateneu, Margarita Orfila, i dos articles d’opinió a càrrec de la directora de l’aeroport, Eva Valenzuela, i el president del Col·legi de Metges a Menorca, Lluís Navas, completen aquesta cinquena publicació dirigida a divulgar, comunicar i sensibilitzar sobre la importància de la sostenibilitat. L’Àgència edita aquesta publicació en col·laboració amb «Es Diari» i sota criteris ambientals sostenibles.\nLa portada de la revista ha anat a càrrec de Damià Coll.\nUn itinerari recomanat pel Pilar i un concurs sobre reciclatge\nAquest número inclou un nou apartat per recomanar rutes i itineraris als habitants de l’Illa. La secció s’estrena amb la ruta florística i d’hàbitats del Pilar que travessa un alzinar centenari a la finca d’Alforí de Dalt i que condueix fins a la platja.\nLa secció interactiva de la revista, el Quiz de la Reserva, repeteix en aquest número i pregunta als lectors qüestions sobre el correcte reciclatge a casa. Totes les persones interessades podran enviar les seves propostes a l’Agència Menorca Reserva de Biosfera i participar en el sorteig d’un lot de producte local de Menorca.


Subvenció de 21.000€ de la Diputació de Girona - Vilobí d'Onyar\nPàgina inicial/Subvenció de 21.000€ de la Diputació de Girona\nSubvenció de 21.000€ de la Diputació de Girona\nLa Diputació de Girona ha atorgat una subvenció 21.000 € a l’Ajuntament de Vilobí d’Onyar, amb la qual s’ha pogut sufragar part del cost del canvi d’enllumenat públic.\nPrecisament, a principi d’estiu es va acabar d’executar la millora de l’eficiència energètica del conjunt de l’enllumenat públic exterior del municipi. L’actuació va consistir en el canvi lluminàries a tecnologia LED, informatització de l’inventari, regulació de flux punt a punt, ajust de la potència contractada, telegestió, control de la contaminació lumínica, revisió de quadres elèctrics, millora de la il·luminació, etc…\nEls objectius són la millora de la il·luminació (encara hi havia làmpades molt velles que feien poca llum) i la reducció d’emissions de CO2, però també l’estalvi econòmic i un millor funcionament.\nEs van substituir 814 lluminàries a tecnologia LED de les 997 que té el municipi (el 84% de total, el 16% restant ja eren LED) i es varen instal·lar, als 17 quadres elèctrics, un sistema de telegestió i monotorització per tenir controlat l’estat, funcionament i el consum.\nEl cost total ha sigut de 272.058€, dels quals 130.756 € (48%) han estat aportats per l’empresa adjudicatària del servei, que a canvi ha obtingut un contracte de manteniment de 8 anys. Per tant, el cost real de la inversió és de141.302€ (52%).\nL’Ajuntament estalviarà 287.610 kWh/any, el 73% del consum actual, evitant així l’emissió de 106.190 Kg de CO2 a l’atmosfera, el que equival a passar de pagar 51.300€ anuals de consum, a pagar-ne uns 11.500€.\nAixò suposa un estalvi del 78%, perquè cal sumar-hi l’ajust a la baixa de les potències contractades. Dels 39.844€ d’estalvi anuals, aproximadament el 85% serà per amortitzar l’obra i el servei de manteniment preventiu durant els 8 anys de contracte, i el 15% restant serà d’estalvi real per a l’Ajuntament.\nEl manteniment reactiu el segueix fent la mateixa empresa local que ja el venia realitzant.\nLa millora ha estat general però potser on més s’ha notat és al carrer Sant Narcís (veure imatges) on s’han substituït també els bàculs. Els antics eren molt baixos per l’amplada de la via i pels arbres que hi ha. S’ha posat doble lluminària, una per la zona de circulació i l’altre per la vorera.\nAl carrer Empordà també s’han posat dos bàculs de doble lluminària ja que les existents estaven adossades a la façana de l’edifici i quedaven lluny de la zona de circulació.\nLaia2021-01-04T12:44:35+01:00URBANISME, NOTÍCIES 2020, Sense categoria|


AKIRA BAD EDUCATION SAMARRETA\nAkira (ア キ ラ) és un màniga de Katsuhiro Otomo que compta amb 6 toms i es va publicar entre 1982 i 1990. Encara que és Espanya es va fer famosa amb l'estrena de l'Anime que va arribar als cinemes. Avui és una obra de...\nSHERLOCK HOLMES SAMARRETA\nSherlock Holmes amb tints steampunk de 1984 en format caní. Un record inesborrable de la teva infància de les mans de l'hàbil Runninmen.\nSherlock Holmes adaptat per Miyazaki, Sir Arthur Conan Doyle estaria orgullós.La adaptació atroponorfica de Holmes i Watson amb tinetes steampunk de 1984 està irremeiablement filada amb la joventut d'una generació a...\nARIEL REVOLT SAMARRETA\nAriel mai ha estat la princesa més obedient de la casa d'el ratolí i la vida li ha ensenyat que no hi ha principe que valgui. Que ningú et salve, surt al carrer i lluita.\nUna de les arcade més buscades per la seva còmode disseny per instal·lar en paret de manera que ocupa molt poc espai i ofereix el mateix rendiment. Genial per decorar qualsevol habitació i amb els jocs arcade retro...\nLa màquina més àmplia per als que tenen espai i volen un producte premium. Els grans èxits de les majors plataformes per jugar bé ample.\nMàquina arcade a mida real amb uns acabats de primera.\nArcade de sobretaula o Bartop. Els grans èxits del 80 i 90 en una màquina de la millor qualitat a un preu inimitable.\nTARONJA MECÀNICA TASSA\nLa taronja mecànica una de les millors joies de Kubrick, adaptació de la novel·la homònima de 1962 (obra d'Anthony Burgess) que ja pot formar part de la teva col·lecció de tasses. De res.\nUn beuratge que reviu als morts, la poció de Panoramix amb firma valenciana. Ara també pots tenir-ho en tassa.\nSTAR WARS PEGAT\nEl pegat perfecte perquè els fans de Star Wars decorin les seves peces. Dóna-li un color friki a la teva vida\nCOCKTAIL MOLOTOV PEGAT\nPegat termoadhesiu per rebels\nSTRANGER THINGS PEGAT\npegat termadhesiu per a fans de la sèrie Stranger Things.\nPICKLE RICK PEGAT\nPegat brodat termoadhesiu per a fans de Rick & Morty.\nPegat brodat termoadhesiu per a fans de Guardians de la Galàxia.\nEnviem a tota Europa, així que abanderat de frikisme i bon humor.


alcaldes.eu | 7DIES Repàs setmanal del 13 al 19 de novembre del 2017 (Temps de lectura aprox.: 3 min.)\nUn 54% dels militants de BComú va votar a favor que Colau retirés la seva confiança als socialistes en l’acord que fins ara sustentava el consistori barceloní. Tot i això, l’alcaldessa va aconseguir superar el primer tràmit perquè s’aprovin els pressupostos del 2018, en una votació al Ple en la que el Grup Municipal Demòcrata, ERC i PSC es van abstenir i PP, Cs i la CUP van votar en contra. També a Barcelona, l’Ajuntament va comunicar que convertirà els voltants de Sagrada Família en zona de vianants i hi posarà cubs de formigó, tot recordant els atemptats del 17A, en una setmana en la qual es va confirmar que Abdelbaki Es-Satty, imam de Ripoll que va orquestrar l’atemptat, era confident del CNI (Centro Nacional de Inteligencia).\nTanmateix, l’actualitat setmanal va girar també entorn diversos temes, entre els quals destaca que el Consell Comarcal del Bages va adjudicar més de 2.500 beques de menjador escola; Terrassa va realitzar el seu Pla de mobilitat amb el suport de la Diputació de Barcelona; el Consell Comarcal va aprovar impulsar noves polítiques de participació; més de 122 centres escolars van constituir la Xarxa d’escoles municipals de música i arts; l’Ajuntament de Banyoles va convocar els consells de barri per fomentar la participació; Girona va iniciar la campanya contra el sensellarisme sota el títol “Som persones. Tenim drets”; Alfredo Vega (PSC) va ser investit alcalde de Terrassa; l’Ajuntament de Lleida va presentar la proposta de pressupostos pel 2018 en una audiència pública i Miquel Lupiáñez va renunciar com a alcalde de Blanes.\nA banda d’això, l’actualitat electoral va copar la majoria de portades tant d’àmbit nacional com estatal. La setmana va començar amb Sergi Sabrià, portaveu d’ERC, afirmant que la Generalitat “potser no estava prou preparada” per a la independència, i el mateix dia, Carles Puigdemont va dir que “una altra solució que la independència és possible”.\nL’endemà, Jordi Cuixart, vicepresident d’Òmnium Cultural, va afirmar que no es presentarà a cap llista electoral, però Jordi Sànchez, expresident de l’ANC, va confirmar que anirà de número 2 a Junts per Catalunya. Amb aquesta incorporació, la llista electoral de JuntsxCatalunya, presentada la setmana passada, queda de la següent manera:\nUna candidatura per guanyar un país #21Dpic.twitter.com/QUt7sWeU45\n— Junts per Catalunya (@JuntsxCataIunya) 18 de noviembre de 2017\nDit això, es preveu que ERC i JuntsxCatalunya comparteixin punts en comú en els seus respectius programes electorals, mentre que Miquel Iceta va descartar rotundament investir “una persona que defensi la independència”.


Tomando Conciencia Schools Escoles\nTomando Conciencia Schools és un programa pedagògic i escolar innovador. L’objectiu és conscienciar nens i nenes de 10 a 12 anys sobre la importància dels hàbits de vida saludables i sostenibles, la gestió de les emocions i la sostenibilitat.\nQue tracta de manera diferent problemes molt actuals\nPer què ho fem? Perquè ens preocupa\n● Sedentarisme: el 70% de les nenes abandona l’esport entre els 16 i 18 anys.\n● Tabac: les xifres de menors que comencen a fumar abans dels 16 anys ha augmentat.\n● Obesitat infantil: té una incidència més elevada en els barris amb menys recursos.\n● Aigua virtual: Espanya és el 8è país del món amb major consum d’aigua virtual (la que es fa servir per produir tots els béns i serveis que consumim).\n● Bullying: dos milions de menors pateixen abús escolar a Espanya (més els casos que queden amagats).\nUn programa centrat en competències clau com:\nI que entre 2016-2019 ha generat un impacte positiu rellevant i tangible.\nAmb el poder de les TIC i amb continguts atractius\nAmb qui ho hem fet? Amb ambaixadors\nÉs un programa que segueix els reptes de 3 personatges protagonistes\nEl programa es desenvolupa en lliçons setmanals que segueixen la mateixa estructura i que es poden treballar en línia i durant les classes.\n● Conte il·lustrat\nUn programa que ha aconseguit un impacte molt favorable\n● Augmenten en un 6% els nens i nenes que esmorzen diàriament.\n● Es redueix un 5% el consum de menjar ràpid i 7% de pastisseria industrial\n● Pel que fa a l'activitat física que realitzen diàriament, el percentatge augmenta fins a arribar al 74,5%.\n● Al finalitzar la intervenció, el 77% mostren bones habilitats socials.\n● Pel que fa el tabac, milloren aspectes relacionats amb el coneixement, l'actitud i l'eficàcia.\n● Més del 90% se senten capaços de rebutjar una cigarreta si l'hi ofereixen.\nEn conclusió, el projecte té una influència molt positiva en els joves, millorant aspectes claus per a la salut cardiovascular, com la dieta, l'activitat física o la prevenció del tabac i desenvolupant habilitats socials que milloren la seva autoestima i gestió d'emocions.


Inaugurat el molí d'oli amb més capacitat de Lleida - Gastroteca.cat\nInici>Notícies >Actualitat >Inaugurat el molí d'oli amb més capacitat de Lleida\nLa seva caldera ecològica permet estalviar 15.000 euros en gasoil anuals\nLa Cooperativa del Camp Foment Maialenc ha posat en marxa un molí d'oli que té capacitat per treballar amb 350.000 quilos d'olives al dia, fet que el converteix en el més gran i únic d'aquestes característiques a les comarques de Lleida.\nLes noves instal·lacions de la Cooperativa del Camp Foment Maialenc de Lleida són fruit d'un acord d'intercooperació amb les cooperatives d'Almatret, el Cogul i Granyena de les Garrigues i representa el molí amb més capacitat de la seva demarcació. El molí pot funcionar de forma ininterrompuda durant 24 hores i té capacitat per a uns 350.000 quilos d'olives diàries. Segons el president de la Cooperativa del Camp Foment Maialenc, Joan Segura, l'aposta per aquest nova instal·lació els permet estalviar-se 15.000 euros en gasoil anuals, ja que funciona amb una caldera ecològica que utilitza el pinyol i l'aigua com a combustibles i s'evita així l'elevada despesa en aquest concepte. Segons Segura això permet que la cooperativa tingui ara unos costos de producció similars als de fa 15 anys. Al cap de l'any, en aquest molí es poden arribar a molturar uns 9 milions de quilos d'olives que equivalen a l'elaboració d'un 2 milions de quilos d'oli verge extra. "És un estalvi d'hores, de diners i una millora de la qualitat", segons Segura.\nEl nou molí també és pioner en incorporar un sistema de doble pesatge de manera que es poden fer dues descàrregues d'oliva al mateix temps amb l'objectiu d'agilitzar aquest procés als socis i facilitar la molturació en el mínim temps des que hi ha la collita i per tal de garantir la màxima qualitat de l'oli. En total, les instal·lacions ocupen una superfície de 4.500 metres quadrats i han suposat una inversió d'uns 2 milions d'euros. Entre les quatre cooperatives, sumen uns 1.100 socis. El conseller d'Agricultura, Alimentació i Acció Rural, Joaquim Llena, va afirmar ahir en la inauguració del molí que el sector agroalimentari està responent de forma exemplar a la crisi invertint i innovant.\nMunicipis: Maials (Segrià).


Associació de grimpadors d'arbres de Catalunya: The Old Oak\nEn van dir que per Suecia hi havia un roure mil·lenari, aprofitant el bon temps una companyia agradable, y una furgoneta de “lux” ens vem endinsar per els camins, boscos, i llacs, va començar el viatge.\nLlavors per on començar, els camins sempre rodejats de boscos i sempre, sempre acaven en llacs meravellosos, amb un entorn ideal per fer un foquet, plantar la tenda i tirar la canya, i el colega que treu un “pedazo” de peix. Això és massa.\nEls boscos, de pi roig, piceas i bedolls, també es veuen roures i molts faigs,\ngrans, bonics i rodejats de natura, això és el paradís.\nEspera! para! que era aquell arbre!! un roure, un de gran, parem i fem una ullada, quin tronc i quina copa…El disfrutem en silenci, Fem unes fotos\nPotser es un dels arbres amb més presencia que he vist, molt heavy.\nPerò no es l’autèntic, continuem el viatge, un altre camí, un bosc, el llac, un altre paradís. Hem dona la sensació de que per aquí ha de ver un bon exemplar, el busco, amb trobo amb un home , te pinta d’autòcton, li pregunto, el segueixo, hem trobo perdut per una fageda, i m’ensenya un arbre, un pi roig a la vora del llac, però no es el que hem pensava trobar.\nPerduts un altre cop, o per lo menys això hem semblava, a prop del poble de Vimmerbi, i al costat del parc natural Norra Kvills, una granja, el trobem.\nAquest es l’autèntic “The old oak”.\nAixò s’ha de disfrutar, quin arbre, ens seiem el mirem, un altre cop en silenci.\nAquest arbre es lo màxim, quina passada!!\nL’entorn meravellós i l’exemplar amb molt, molt de caràcter, el viatge a tingut sentit.\nPublicat per grimpacat a 11:08


L'horòscop diari del dimarts 21 de juliol de 2020\nJa pots llegir el teu horòscop per al dimarts 21 de juliol de 2020. La predicció completa sobre salut, diners i amor segons el teu signe del zodíac.\nper E. Hidalgo dilluns, 20 de juliol 2020 - 00:01h\nFantasies amb construir un paradís per a la família, propi d'una pel·lícula, en què els ocells cantin a l'obrir la finestra, i en el qual es gaudeixi d'un bon ambient que promou la relaxació. Gaudiràs d'allò que tens.\nPodries llegir alguns llibres sobre com dirigir una empresa, conrea el teu do de gents i aprèn no només a manar, sinó també a delegar (una cosa que et pot costar una mica més).\nNo dediquis temps a situacions que no valen la pena; utilitza les teves hores lliures a descansar, a llegir bones novel·les o sortir amb les teves amistats.\nSigues més elegant amb les teves maneres, les teves paraules i els teus gestos; per desgràcia, no podem catalogar a Taure com un dels signes més diplomàtics de l'Horòscop, i sí dels que gasten un pitjor geni.\nSabràs com adoptar un comportament particularment raonable en assumptes de diners, sobretot amb el tema de les targetes de crèdit i els pagaments virtuals, que moltes vegades se te'n van de les mans.\nEls que estan enfrontant-se a alguna malaltia haurien de demanar una segona opinió; només així aconseguiràs trobar un nou tractament que aquest cop podria portar-te millores significatives.\nSerà important aquest dimarts reconèixer el teu patiment i deixar de fingir. Les ferides a l'ego solen cicatritzar millor si les comparteixes amb un amic, acabaràs rient de les teves suposades desgràcies.\nEs presenta un assumpte complicat que hauràs de resoldre. És probable que hagis de consultar amb altres persones el destí d'un projecte comercial o la venda d'un immoble de la família.\nAmunt aquest ànim, Bessons! No deixis que els problemes et treguin la teva vitalitat.\nHi ha una cosa que et treu la son, una circumstància relacionada amb la teva vida amorosa. Un meló que prefereixes no obrir, i que sempre et fa mirar a una altra banda quan arriba el moment d'abordar-lo i donar-li una solució.\nNecessites emmotllar els teus pensaments per avançar en l'àrea professional; de vegades tens idees una mica arcaiques, i vivim en un món en el qual si no t'actualitzes, caduques. Buscaràs noves iniciatives, millors i més productives.\nEls dolços seran la teva perdició, hi ha una tendència nociva cap a una ingesta excessiva de calories.\nDia perfecte per fer alguna activitat aventurera amb la teva parella. Agafeu un parell de motxilles i aneu a algun lloc llunyà on no hagueu estat mai! Els solters mantindran una conversa filosòfica i aquí s'adonaran de si realment encaixen amb aquesta persona.\nEt plantejaràs anar-te'n a viure una temporada a l'estranger. Necessites canviar d'aires i ampliar horitzons. Revisa els anuncis per vendre el teu immoble, falta informació rellevant per als possibles compradors.\nFer un mal gest a l'agafar pes et produirà dolor lumbar. Fes estiraments per alleujar aquest malestar i pren-te algun antiinflamatori.\nTens ganes de desafiar a la teva parella, però vés amb compte amb les rivalitats, ja que el que comença com una broma podria tornar-se una mica més seriós. La cosa s'agreujaria si passeu molt de temps junts, per exemple, en el mateix lloc de treball.\nTornes a tenir contacte amb vells amics i companys del teu sector; podràs fer-li un favor a un d'ells.\nSi vols arribar a ser un ancià que viu amb qualitat, no pensis tant en passar pel quiròfan, i considera més adoptar un estil de vida saludable.\nLa vida social serà molt intensa i agradable, però l'amor només pot enlairar-se si aconsegueixes deixar anar un amor finit, al qual estàs enganxada tossudament.\nEn l'àmbit professional i econòmic, faran servir totes les seves energies en reorganitzar els seus plans de treball. Segurament el teu ritme de treball habitual podria millorar si gestiones millor el temps.\nNo deixis la salut, especialment l'estómac, evita menjar precipitadament, retira els aliments pesats de la taula i no et posis al sol a les hores més caloroses. No et serà molt difícil seguir aquestes instruccions, no creus?\nLa presència de Venus a la teva zona zodiacal de la intimitat i la sexualitat augura molt bones trobades amoroses d'aquestes que toquen el cor. Júpiter a la zona de la comunicació t'ajudarà a pronunciar el discurs inoblidable de la teva vida romàntica.\nArriben excel·lents notícies per als nadius del teu signe respecte de l'economia i les finances. Els astres s'uneixen per beneficiar-te.\nSi has començat un tractament mèdic el restabliment de la salut serà més ràpid si guardes el degut repòs.\nAvui en l'amor sembla que serà un dia de confusió tant per a parelles a llarg termini, com per a parelles més recents, a causa de distraccions i atraccions extramatrimonials.\nGràcies a l'excel·lent aspecte de Mart, tornaràs a ser protagonista en el món de la feina. La fase més important d'aquesta influència astrològica es donarà avui.\nEn la salut, la predicció d'avui remarca que el dubte s'obrirà pas al teu cap: un pensament problemàtic que es referirà a l'amor, un remolí d'ansietat per la teva feina o els diners.\nLa Lluna en Lleó en suau creixement surt de la fase de nova i s'uneix a l'energia solar donant als nadius del signe de Capricorn una nova albada pel que fa a la seva vida sexual i a compartir la intimitat i els espais sagrats del seu cor.\nMart en quadratura al teu Sol donarà un to d'esforç i conflicte en el treball.\nPotser que siguis d'aquells nadius que pateixen malalties en genolls, colzes o turmells, avui la mala relació planetària pot portar-te a patir cops o lesions.\nSi ets solter, no perdràs res per trobar la teva ànima bessona. Els amics, la vida mundana, els viatges en solitari ja no seran suficients, voldràs més.\nPotser alguns Aquari estiguin planejant crear una nova empresa, però la falta de fons adequats és un obstacle ara mateix. No et preocupis, algú et donarà suport financer.\nPel que fa a la teva salut, en el físic, estàs en un bon moment, no només perquè et sents bé, sinó perquè t'has proposat cuidar-te el màxim. Emocionalment, experimentaràs canvis importants.\nTindràs converses sobre el sentit de la vida i el perquè de l'existència amb la teva parella. Els solters es prendran el dia amb positivisme, plantejant noves metes i objectius a la vida sobre qüestions personals.\nEt picarà el cuquet d'apuntar-te a algun curs d'estudis superiors relacionat amb el teu sector per expandir coneixements. Sabies que les universitats ofereixen de forma gratuïta cursos on-line?\nHi haurà alguna cosa en l'ambient que et produeixi al·lèrgia, és probable que necessitis un antihistamínic per suportar els símptomes. La Lluna en Lleó a la teva zona de salut t'aportarà energia i vitalitat.


Es Jardí Màgic: de desembre 2008\nBetlem Vivent 2009\nJa s’acosta dia 5 de gener, i també l’arribada del Reis d’Orient. Aquest és un dia molt especial per tots els nins i nines i també per l’esplai, ja que montam el ja tradicional Betlem vivent.\nPer això vos convocam a tots el pares, mares, nins, nines, germans a venir a montar el Betlem. Ens veurem a les 11:00h a la placeta de l’església per montar i desprès dinarem tots plegats per passar un dia de germanor. Cada familia ha de dur: salat per compartir, beure, plats, coberts.\nHa de venir a mida del nin/a. Sabates negres o marrons.\nEls nins poden dur complements (paneres, bastons...)\nHa de ser de la mateixa tela que la dels altres( franela)\nTambé demanam la vostra col·laboració per la decoració, necessitam:\nOlles, plats, ribells, greixoneres... de test.\nFanyadors, aprimadors, balances...\nHo podeu dur ( tot marcat) a la placeta de l’església a partir de les 8:30h i durant tot el matí.\nEls nins/es han de venir vestits a les 18:45h (si els més petits volen anar a veure arribar els Reis poden venir vestits a les 19:00h).\nPensau a escriure la carta i feis bonda si no voleu que els Reis vos duguin carbó.\nPublicat per C. E. Es Jardí Màgic a 20:09 1 comentari:\nPartit futbol GDEM vs MEGM\nPartit de futbol GDEM (Grups d'Esplai de Mallorca) vs MEGM (Moviment Escolta i Guiatge de Mallorca) el proper DISSABTE 27 a les 19:00H al Camp Municipal de PÒRTOL.\nSi algú vol jugar que es posi en contacte amb l'Esplai i sino vos esperam a tots i a totes per animar als nostres monitors!.\nVeniu amb la camiseta i el polar de l'Esplai per donar color a la jornada futbolística.\nMolts d'anys i bones festes!.\nPublicat per C. E. Es Jardí Màgic a 20:00 1 comentari:\nReunió Betlem vivent\nUn any més ja som Nadal i s’acosta l’arribada dels Reis. Des de l’Esplai cada any els preparam una gran rebuda amb el nostre gran Betlem vivent. I aquest moment tant especial no seria possible sense els nins i nines de l’Esplai. Per això convocam a tots els pares i mares a una reunió el proper dimarts 16 de desembre a les 20:30h a sa Congregació.\nPublicat per C. E. Es Jardí Màgic a 18:18 Cap comentari:


FOREStime, 25 anys de canvis dels serveis ecosistèmics dels boscos de Catalunya | CREAF\nCanal Youtube CREAF\nFOREStime, 25 anys de canvis dels serveis ecosistèmics dels boscos de Catalunya\nEls boscos són alhora els proveïdors i el suport d’una àmplia varietat de funcions i serveis ecosistèmics (SE) essencials tant per al bon funcionament dels ecosistemes com per al benestar de les societats humanes.\nSegons la FAO “els boscos haurien de ser vistos de forma integral com a part de l’espai rural i proveïdors de béns i serveis públics per a les generacions presents i futures”. Ara bé, el canvi global (canvi climàtic, canvis d’usos del sòl, augment de la població mundial, etc.) està comportant que alguns d’aquests vectors de canvi actuïn com a amenaces que impacten sobre els boscos, amb especial incidència a la conca Mediterrània.\nCom a conseqüència, les amenaces del canvi climàtic poden modificar notablement els serveis ecosistèmics que ens ofereixen els nostres boscos: pot ser que ens n’ofereixen menys, de menor qualitat o fins i tot que en alguns casos deixin de proveir-ne. És per això que el FORESTIME ha estudiat quins han estat els canvis en els darrers 25 anys dels SE essencials que ens ofereixen els boscos de Catalunya (regulació climàtica, control de l’erosió, provisió de fusta i bolets i provisió d’aigua blava) i quina relació tenen amb el canvi climàtic, la gestió forestal, la diversitat i l’estructura i composició del bosc.\nLa presentació es farà en directe a través del canal de youtube del CREAF\nHome / Science in Society / Agenda / FOREStime, 25 anys de canvis dels serveis ecosistèmics dels boscos de Catalunya


Best Western Inn of Navasota Navasota (TX) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 5 allotjaments a Navasota (TX).\n8965 Highway 6, Navasota, Navasota (TX), Estats Units, 77868 - Veure al mapa\nBest Western Inn of Navasota, ubicat a Navasota, Navasota (TX), és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEls serveis i instal.lacions de primera categoria que defineixen l'experiència de Best Western International us esperen a Best Western Inn of Navasota. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb televisió de pantalla plana, banyera hidromassatge, habitacions per a no fumadors, aire condicionat, calefacció a cada habitació. Piscina exterior de l'hotel, són llocs ideals per a relaxar-se després d'un llarg dia. Best Western Inn of Navasota és la vostra destinació si buscau allotjament de qualitat a Navasota (TX).\nAllotjaments a Navasota (TX)


De crisi de partit a crisi de govern | EIVISSA CONFIDENCIAL\nDe crisi de partit a crisi de govern\n28 setembre, 2005By Eivissa ConfidencialEs repeteix la història una altra vegada. Els problemes comencen amb desavinences internes dins un partit i acaben esquitant el Pacte de Vila. En aquest cas ha estat Esquerra Unida que ha mantingut la fermesa contra el projecte d’ampliació del port a costa de portar els seus regidors a l’equip de govern al límit de la dimissió. En efecte, segons ens expliquen, la reunió en què la coalició d’esquerres va decidir la renúncia de Santi Pizarro als càrrecs de tinent d’alcalde i portaveu va començar amb la dimissió dels dos regidors (ell i Joan Rubio, el coordinador de la formació) damunt la taula. Al final es va arribar a la posició de consens que, per cert, no acaba de reflectir gaire bé algun titular. EU va dir que votaria contra el PGOU si aquest incorporava l’ampliació del port, cosa que en principi no està prevista.\nTal i com alguns temíen, el curs polític ha començat amb crisi dins el Pacte, curiosament el mateix dia que s’iniciaven les expropiacions de l’autopista de Sant Antoni. Aquestes noves discrepàncies posen més en qüestió que mai la possibilitat de reeditar una fórmula electoral unitària per a les eleccions del 2007. El que pareix que no dificulta, de moment, és la governabilitat a l’Ajuntament. No per casualitat, l’alcalde Xico Tarrés en tot moment distingia entre els regidors i els partits a l’hora de parlar de la situació. Una mostra que segueix confiant en Pizarro i Rubio per a governar la ciutat. 38 comentaris a De crisi de partit a crisi de govern Pit on 28 setembre, 2005 at 08:43 Y una vez más, la derecha frotándose las manos. No tenemos remedio.\nAnònim on 28 setembre, 2005 at 08:47 És absolutament patètic! Amb el tema del Port l’Ajuntament té poca cosa a fer i l’únic que aconseguirà EU amb aquesta actitut és signar la sentència de mort de ses Feixes. Aseguraren que hi hauria un PGOU definitiu que les protegiria. Ara, gràcies a la seva inestimable coherència, tendrem el formigó a les plataformes i a ses Feixes. És a dir, EU no serveix per res. Un panorama LAMENTABLE.\nAnònim on 28 setembre, 2005 at 08:59 Ports, pel que jo sé, és una entitat comandada pel pp (pertany al Govern Balear, no?)\nJo pens que des d’aquest partit estan posant l’ajuntament davant una política de fets consumats (concurs Ibiza Nueva) per després fer-los anar pel solc o per fer-los abarallar entre ells aposta.\nLa qüestió és que els partits que governen a Vila haurien de ser prou intel·ligents per veure venir aquestes magarrufes, o al menys per pendre una postura comú i espatllar la jugada del pp.\nTambé és cert que no és senzill\nBarruguet on 28 setembre, 2005 at 09:59 Mirau, amb aquesta actitud de disparar contra el que tenim el costat abans que contra l’adversari no anam enlloc. Qui impulsa la reforma del port? El PP, no és així?.\nIdò primer disparam contra el PP. El del costat (PSOE) si es posa per enmig pendrà mal, però no s’ha de disparar contra ell.\nJo també estic indignat pel projecte de Botafoc, però no seré tan ase de dirigir tota la indignació contra qui no n’és el responsable principal.\nEn comptes d’atonyinar els seus pobres regidors els d’IU farien bé de posar una tauleta a vara de rey i començar a recollir firmes contra l’ampliació del port. Quan en tenguen 10 mil i una plataforma civil representativa que els doni suport en tornam a parlar. Mentrestant, que no facin el ridícul.\nPD: Ara només faltaria com diu es segon comentari que a més de ciment a Botafoc tenguéssim ciment a ses Feixes per aquesta pataleta.\nUn de tants on 28 setembre, 2005 at 10:23 Perdonau, al·lots, però jo no veig cap crisi de govern per enlloc. Que ho diguin es diaris ho trob normal, perquè no saben llegir entre línies. Però valtros hauríeu d’estar més informats. El numeret no afecta per res a l’ajuntament. L’única crisi que hi ha és la que té Esquerra Unida, que a vore com acabarà. En Rubio, mesquin, bona gent com és té es dies comptats com a secretari general. Ja en tornarem a parlar abans de molt.\nAnònim on 28 setembre, 2005 at 10:53 mesquins es cans i en Rubio està demostrant que és un altre animal de 4 potes. va passar pel tub d’un pgou que es carrega ses Feixes per conservar la cadira. Ara monta un cristo, però aferrat a la cadira. A aquest pas en acabar la seva vida de regidor la cadira se l’emportarà a la sala de casa seva. Que li aprofiti, li estarem eternament agraïts a la seva inestimable contribució a la conservació del medi ambient del municipi perquè, a part de votar una porqueria de pgou, què ha fet?\nDe Pizarro val més ni parlar-ne, aquest ja es deu emportar la seva cadira de regidor cada nit a casa seva, no fos que algú la toqués.\npep pixa on 28 setembre, 2005 at 11:02 Senyors ens hem d’acostumar a veure aquet tipus d’espectacles, es la realitat del PACTE, desde el principi ha sigut així, buades, feixes, un diu una cosa, l’altre diu l’altre … això es un puto galliner!!! el que mes me fot es que el pp té els sants collons que nosaltres no tenim (va en una direcció -encara que no ens agradi- i no perden el temps pel camí amb xorrades de discusions, ara si, ara no… Fins que no aparegui un partit independent propi de l’illa (amb la defença del català, amb un pla urbanistic modern equilibrat, de futur…) ens haurem de tragar el pp. Ja que l’esquerra Eivissenca es una merda, començant per psoe i acabant pels verds, erc…\nJo me poso en la pell del vot indecis i prefereix votar un pp destructor però convençut del que fa, que ho fa rapidament… abans que el PACTE que segueix demostrant dia darrera dia que no pot funcionar mai. Es mes encara que arribas al govern una altra vegada tornaria a passar el mateix (discutir, discutir) no acabar res i ho tornarien a inaugurar els mateixos de sempre.\nJo al PSOE no el penso votar, quin es el camí de l’esquerra?.VERGONYA!!!\nJOAN on 28 setembre, 2005 at 11:08 Ara EU es decideix tornar-se verda, jajaja, perquèno ho va fer quan erem al Consell? mentre els membres de l’esquerra pitiusa vulguin ser protagonistes en tot moment no es farà res. no veig sol.lució a l’Esquerra eivissenca. La llàstima es que tornarà a guanyar el pp.\nEivissa Confidencial on 28 setembre, 2005 at 11:09 Veient que es parla i es parlarà del tema, us proposam que contesteu a la nostra nova enquesta:\nQue creus que ha de fer l’esquerra el 2007?\nanònim on 28 setembre, 2005 at 11:51 Estic d’acord amb la majoria de comentaris anteriors. No puc entendre què estan fent els d’IU. Només faltaria que ara que sembla que podríem tenir ses Feixes salvades es crei un merder prou gros que no permeti aprovar el Pla General de Vila, i a més per un tema que, ens agradi o no (i a mi no m’agrada) acabarà decidint el PP. Hem de reconeixer que els més llestos sempre són els del PP. Fan que l’esquerra es baralli fins i tot pels temes que no pot decidir.\nAnònim on 28 setembre, 2005 at 12:29 Al PP només tenen un Deu, els sous. No tenen cap altre criteri ni intenció que no passi perque els de sempre es segueixim omplint les butxaques, per això van tots a una i per això no hi ha que votar-los, pep pixa, que sembla mentida que abans de votar en blanc puguis parlar de votar a la màfia.\nQuant a l’esquerra, el problema que tenen és la manca de criteri, volen semblar solidaris i ecologistes però en el fons no tenen clars ni els conceptes\npep pixa on 28 setembre, 2005 at 13:01 anonymous jo no he dit que votaria el pp, no ho faré mai. però me poso dins la pell de la gent del carrer que no vol sapiguer res de política, que no la segueix, que lligueix les pagines d’esports, gent molt jove, inmigrants… (80 % de la població) veuen el girigall de l’esquerra aquí i voten el pp. No tothom està informat.\nNosaltres actualment veiem els dirigents del pp com algo dolents, però vosaltres creieu que amb la llista del Pacte anem a algun lloc? Abascal, Bonet, Miuel Ramon, vicent Tur… i el pitjor es que qui decidirà el futur del pacte es l’il.luminat ROQUE LOPEZ. Això es vergonyós.\nsensat on 28 setembre, 2005 at 14:40 Estic alucinat llegint els comentaris anteriors : Pensava que em trobaria felicitacions cap a EU per la seva coherència i per defensar els acords presos entre tots i el programa electoral i, en canvi, veig que els critiquen de forma bestial.\n¿ Perque ningù diu res del paperet llastimós que està Pep Prats (ERC) fent declaracions com si fos un dirigent més del PSOE ? Quina vergonya !!\nAnònim on 28 setembre, 2005 at 15:43 Sensat, el dia que els regidors d’EU en facin una de bé, ja se’ls felicitarà. Ben segur que si s’haviessin plantat quan tocava, es a dir a l’aprovacio inicial de pgou, els havessim aplaudit. Ara, senzillament estan fent el ruc.\nUn d'ERC on 28 setembre, 2005 at 15:49 sensat: saps quin és el problema? Que no heu fet el gust ni als pro-pacte ni als anti-pacte. Jo no sóc en Pep Prats, però he parlat amb ell d’aquest tema i et puc dir que les desqualificacions són injustes:\na) ha dit que la reacció d’EU és “desmesurada”. És evident. No s’ha de ser del PSOE, ans al contrari, per veure que jugar amb l’aprovació definitiva del PGOU posa en perill la protecció completa de ses Feixes, que en depèn totalment (a diferència del port).\nb) ha dit que el projecte del PP és un atemptat ecològic, supòs que està més d’acord amb tu que amb el PSOE.\nc) ha conclòs que crear una crisi per un debat que no està a les mans de l’ajuntament no porta enlloc. Això es pot discutir, però és una posició ben respectable i que jo personalment comparteix. Cati on 28 setembre, 2005 at 15:53 L’alternativa a uns dirigents d’esquerra que no convençen no és votar al PP, Pep pixa.\nMenys mal que ho has aclarit perquè jo també havia interpretat el mateix.\nEl que s’ha de fer és renovar l’esquerra, tornar a crear il·lusió i tenir ben clar que qui esta destruïnt Eivissa és el PP i tota l’ombra fosca i bruta que l’envolta.\nI a tots aquests dirigents pseudo-progres (Xicu, Campillo, etc.) que sembla que tenen complexe de dir-se progressistes i que cada vegada que els hi fan un glep des del PP es posen firmes i diuen amén a tot : A CA SEUA¡\nNo crec que Pep Prats estigui fent cap paper lamentable en aquest tema. Esta demostrant sentit comú i que la roba no es fa neta al balcó. A veure si ho aprenem d’una vegada.\nJoan Rubio no és mala gent. El seu defecte és pecar de bó. Pizarro és un altre qüestió.\nAnònim on 28 setembre, 2005 at 16:11 El debat no és si dreta o esquerra, el debat és sebre qui està per la defensa del medi ambient i qui no. El PP és evident que no, el psoe, per molt que diguin el contrari, s’està demostrant que tampoc està per la seua defensa. I entre els partits, ERC i EU han de decidir entre alinear-se a les tesis desenvolupistes del psoe o desmarcar-se d’ell i seguir les passes d’ENE per formar un front comú “anti-ciment”, aquesta és la questió al meu parer. De moment volen seguir baixant-se es calçons.\njosepi on 28 setembre, 2005 at 17:37 tens tota sa rao, missatge numero 13, en Pep Prats es pro-pacte. Sense el pacte, o millor dit sense en Agustinet en Prats mai de la vida tendria la cadira de regidor que ara mateix te, a l´ajuntament de Sant Josep.\nSap perfectament que sense els socialistes mai podra aspirar a res.\nBarruguet on 28 setembre, 2005 at 17:41 Comentari 17, diu que ERC i EU han de desmarcar-se del PSOE i fer un front anti-ciment amb ENE.\nLa premisa és equivocada. El PSOE té un sector del ciment i un sector que és més civilitzat i fins i tot proteccionista. ERC i EU, de la mà del sector presentable del PSOE aconseguiran que es protegeixi ses Feixes. Si ERC i EU es desmarquen (EU ja ho ha fet a mitjges), el sector del ciment s’imposarà i es perdran les esperances de salvar ses Feixes. És això lo que propugnes??? Sincerament, arrossegar els socialistes cap a posicions civilitzades (tèbies, de mala gana, no sempre lleials, etc. d’acord) és molt millor que fent front comú amb ENE. Entre d’altres coses perquè la darrer vegada que ho vaig mirar, els socialistes tenien 100 vegades més vots.\njosepi on 28 setembre, 2005 at 17:44 Enhorabona als de EU! Ja era hora.\nEls programes pre electorals son per complir-los.\nEn canvi del Psoe y de Erc no puc dir lo mateix, de moment de progressistes tenen ben poc.A la politica com a la vida hi ha que remullar-se.\nAnònim on 28 setembre, 2005 at 17:55 conclusió: es perden ses Feixes, els socialistes encantats de poder donar la culpa a EU, en Leopold un traïdor, els d’ERC amb dos pams de nassos i tots el ciutadans enganyats.\nantipactista on 28 setembre, 2005 at 17:57 Una altra enorabona als comunistes que per fi s’han dignat a fer cumplir el programa electoral. Llàstima que ERC segueixi llapant es cul als socialistes\nAnònim on 28 setembre, 2005 at 18:07 El Pacte està mort des de fa molt de temps i no reconèixer aquest fet només beneficia al PP i al PSOE, al PP perquè la imatge del Pacte és penosa i al PSOE perquè els dóna arguments per desfer-se dels companys emprenyos. Mentrestant els criticats són ENE, EU i ERC.\nÉs igual que governi el PP o el PSOE, els “gans negocis” es portaran a “feliz puerto o autopista” de totes maneres, hi estan d’acord. Tampoc crec que ses Feixes s’acabin salvant i es faci un projecte respectuòs amb tot el que representen (que consti que m’agradaria molt equivocar-me)\nUn de tants on 28 setembre, 2005 at 18:14 18-josepí: Tens algun argument que no sigui la desqualificació personal o no?. En Prats és el president d’ERC i arribarà tan lluny o tan poc com arribi el partit. I et vull recordar que és l’únic amb trajectòria clarament ascendent. 22-antipactista: “fer complir (sic) el programa electoral???” d què estàs parlant? pensava que havien dimitit a mitges (només a mitges, eh!) forçats pel partit perquè suposadament son incapaços de fer-lo complir. Que no m’estranya tampoc, perquè qui mana és el PP, no fotem…\nindignat on 28 setembre, 2005 at 18:48 És molt polid el missatge del la unitat de l’esquerra per fer front al PP però a la pràctica s’està demostrant que d’esquerra no només en pot haver una, en podrian existir dos amb certes garanties de guanyar i veure el pes de cada una en unes eleccions locals, que no tenen res a vore amb unes espanyoles\nAnònim on 28 setembre, 2005 at 18:56 L’estratègia del PP per derrotar el Pacte a l’Ajuntament està començant a donar els seus fruits. Tenen tots els passos calculats i sembla que hi ha qui no se n’adona. D’aquí a les eleccions la realitat que està creant el PP es girarà contra l’equip de govern, si no hi saben posar remei. Depuradora, port, Eivissa Centre, pressupost del Consorci, Ses Feixes: si l’ajuntament no sap resoldre aquests temes en poc temps estigueu segurs que els encularan ben enculats, fins i tot amb en Botja de candidat.\nindignat on 28 setembre, 2005 at 19:34 A ses pròximes eleccions un altre pacte com aquest ja no tendria cap credibilitat, per tant s’ha de canviar la fòrmula utilitzada a les darrers eleccions\nAnònim on 28 setembre, 2005 at 20:04 Pots explicar una mica la fórmula que tu proposaries, explicant la seua viabilitat. Gràcies.\nFlipper on 28 setembre, 2005 at 20:38 El pacte està desgastat, i no m’estranya, sempre haver d’anar amb els pals a les rodes que posen els del pp. Ara bé, si no hi ha pacte, estam posant la victòria del pp amb safata (i amb això la destrucció d’Eivissa, sinó mirau com ha anat des del 2003). L’única manera de superar el pp, i per tant, salvar el poc que queda d’Eivissa, és anant junts.\nSigui quina sigui la fórmula, s’ha d’evitar el paper de líder de l’esquerra que vol assolir el psoe. El psoe hauria de fer un acte d’humilitat, i reconèixer que no pot menysprear la resta de l’esquerra (com va passar a les eleccions al senat del 2004), heu pensat de quin partit són la majoria dels representants del pacte al Consell Insular?\njose luis torrente on 28 setembre, 2005 at 22:39 Estoy de acuerdo co el anonymus , erc ha sido un lameculos del psoe en el ayuntamiento; basta ver su papel en la aprobacion del pgou, calladitos y su regidora enamorada platonicamente de xicu , calladitos sin criticar la postura transfugista de leopold hombre que esto no es calvia ,calladitos y aprobando al estilo pp pelotazos como el edificio de color azul del paseo marítimo (creo que es arabella, karabella era la mujer de abraracurcix , nuestro jefe . Por cierto lamentable que ningun lider de la izquierda de la cara apoyando a los antiautopistas , los unicos que esta hacienco politica de izquierdas en estos momentos . Un 10 para ellos , merecen toda mi admiración , ya oscontaré porque m echaro de la policia.\nmursiano on 28 setembre, 2005 at 22:54 Un pacto anti-cemento y antimamoneo que no sea una partitocracia y que cuente con la participación real y efectiva de todos los habitantes de la isla.\nL'ase on 29 setembre, 2005 at 08:22 “Fins que no aparegui un partit independent propi de l’illa (amb la defença del català, amb un pla urbanistic modern equilibrat, de futur…) ens haurem de tragar el pp”. (pep pixa)\nAquest és el problema, que aquest partit ja existeix, però malauradament ell solet no ens pot deslliurar del PP. I tota la resta junts, tampoc. Un altre problema, doncs.\nAnònim on 29 setembre, 2005 at 14:20 Ara diu en Tarrés que no accepta la dimissió d’en Pizarro!. Quina obra de teatre més divertida. Què passarà ara?\nAnònim on 29 setembre, 2005 at 14:20 Aquí fa falta un Pacte al qual EU, ERC y ENE admetin que són una minoria molt minoritària, que per si sols no tendrien representació enlloc, que l’únic que poden fer és lluir la feina dels seus regidors que graciosament els hi atorga la possibilitat de fer un Pacte, i esperar temps millors per l’esquerra per intentar fer alguna cosa per separat. El que han de fer tots és deixar d’emprenyar la boga cada cop que en Tarrés i companyia han de combregar amb rodes de molí, que per desgràcia passa aquesta legislatura més sovent que l’anterior (ara mana el PP, si no fos així ses Feixes i el Port serien temes arreglats, el primer amb l’ecotaxa i el segon amb una Autoritat Portuària progressista).\nEl problema es que en la seua creença de que criticant el PSOE aconseguiran algun vot més el que fan és fer fer el pallasso a la coalició, que els socialistes en vagin fins a dalt d’ells, que la gent entengui allò de l’ensaladilla russa i que, el 2007 es perdin les eleccions de forma encara més estrepitosa. Ningú vol fer de Buades, però ENE ja va començar (sort el Llombart que té un poc de seny i intenta governar) i ara li toca a EU. En Josep Antoni Prats és l’únic que té un poc de visió general sobre això. Els altres es passen el dia mirant-se el melic i es pensen que a la gent (parlem de milers de votants, no dels pocs centenars que puguin reunir entre tots els quatre gats i que sí solen entendre totes aquestes picabaralles i poden posicionar-se amb coneixement de causa) li importen les seues historietes de vodevil.\nI després de 2007, tots a barallarse per dos o tres vots més que només serviran, amb sort, per aconseguir un regidor a l’oposició.\nCassiopea on 29 setembre, 2005 at 16:41 Comentari 34, se te veu el plomer de lluny. Es veu que el teu partit favorit es Erc, i lo pitjor de tot es que vas de defensor d´en Josep Prats, quan aquest home lo unic que ha set és regidor “Pactista” i “pro- socialista”.\nAquest home la sort que ha tengut, és que en Bernat a sortir Eurodiputat a les darreres eleccions al Parlament Europeu. Si no fos per això encara hauria de treballar molt per poder a ser President d´una partit minoritari.\nI és més, segons els rumors que existeixen al món de la politica, en Bernat i en Prats no comparteixen les mateixes “idees” en Bernat és pro-nacionalista i en Prats “pro-socialista”.\nanònim on 29 setembre, 2005 at 16:49 Cassiopea 35, estic d’acord amb tu.\nJo pens que el psoe treuria més vots anant tot solet ja que podria aranyar vots als partis espanyolistes (UCP, ASI) i al PP. En canvi, anant junt amb els altres partits no els podrà aranyar mai.\nAnem a palms on 30 setembre, 2005 at 00:32 Cassiopea, no intoxiquis. En Prats era president d’ERC a Eivissa quatre o cinc anys abans que en Bernat fos proposat per anar al Parlament Europeu. Que lo sepassssss!\nEscèptic on 30 setembre, 2005 at 10:21 Al comentari 4 de barruguet: ahir sortien les inversions que preveuen els Pressuposts Generals de l’Estat a les Pitiüses. Hi ha una partida per a la construcció de les plataformes de Botafoc: és responsabilitat del PP? no és el PSOE qui governa? realment creus que PSOE i PP pensen diferent en aquesta qüestió? I el que està clar és els pressuposts s’han fet al marge de la polèmica de l’Ajuntament


LA CARTA | Escola Santa Caterina\nEls alumnes de tercer hem treballat la carta. Hem après les parts que té. Si voleu fer una bona carta no podeu oblidar-vos de la data i el lloc, la salutació, el cos de la carta, el comiat, la signatura i la postdata.\nDesprés de fer un sorteig per saber a quin company/a de classe havíem d’escriure una carta, vam fer el més difícil: intentar guardar el secret.\nPrimer, vam fer una llista de tot el que volíem explicar o preguntar. A continuació, vam escriure un esborrany i després de revisar-lo curosament, vam agafar un full de color i vam escriure la carta amb bolígraf i la vam decorar amb dibuixos.\nTambé vam preparar el sobre, amb l’adreça del company/a, el remitent i vam enganxar el segell. Era la primera vegada per alguns de nosaltres!\nFinalment, va arribar el dia més esperat. Vam anar a tirar les cartes a la bústia que hi ha al costat de l’Ajuntament. I quina va ser la nostra sorpresa, que de camí, ens vam trobar al carter del poble, l’Enric. Ens va explicar que poca gent escriu cartes i que estava content que n’escrivíssim una.\nEns ha agradat molt rebre la carta a casa. Alguns de nosaltres segur que ho repetirem! 🙂\n3r, Comunitat de Mitjans, General 0


Torna la Lliga de waterpolo després de l'aturada per l'Europeu | betevé\nTorna la competició amb Atlètic-Barceloneta i Mataró com a líders\nCarles Alcoyent Corominas | Dimecres, 29 de Gener del 2020, a les 10.47\nDesprés de vuit setmanes aturades per la disputa de l’Europeu de Budapest, tornen les lligues de waterpolo tant en categoria masculina com femenina. Ho fan amb els equips encarant la segona part del campionat i amb la disputa de les Copes del Rei i de la Reina.\nCom arriben els equips amb l’Europeu\nLa Lliga Premaat de waterpolo, tant en categoria masculina com femenina, torna després de la disputa de l’Europeu, en el qual van participar un bon grapat de waterpolistes de clubs barcelonins.\nEn el cas de la categoria femenina, en què la selecció espanyola va aconseguir la medalla d’or, l’equip de Miki Oca tenia quatre jugadors de clubs de la ciutat: Roser Tarragó i Clara Espar, del Mediterrani, i Paula Crespí i Elena Sánchez, del Sant Andreu. També cal destacar la participació de la portera del Mediterrani, Natasha Trojan, amb la selecció de Croàcia, i la de la jugadora del CN Catalunya Mackenzie Mone amb el combinat d’Israel.\nA la Divisió d’Honor masculina, la selecció espanyola ha tornat amb la medalla de plata. A l’equip de David Martín hi havia 11 jugadors de clubs barcelonins: 10 de l’Atlètic-Barceloneta i un, Adrià Delgado, del CN Barcelona. A més de la desena de jugadors que Chus Martín tenia amb Espanya, cal destacar Milan Aleksic, que hi va participar amb Sèrbia, i Mike Bodegas, que ho va fer amb la selecció d’Itàlia. Per la seva banda, el Natació Barcelona, també estava representat, a més de per Delgado, per Sam Van der Burg, que va jugar amb la selecció d’Holanda.\nCom estan les lligues Premaat\nEn la Divisió d’Honor masculina es disputarà la dotzena jornada de la Lliga i amb un equip destacat a la part alta de la classificació. El CN Atlètic-Barceloneta és el líder amb 30 punts després de guanyar els 10 partits que ha disputat. Darrere del conjunt de Chus Martín, trobem el Terrassa, el Sabadell, el Natació Barcelona i el Club Esportiu Mediterrani. En setena posició hi ha el Sant Andreu, mentre que el Catalunya ocupa la vuitena plaça.\nA la Divisió d’Honor femenina, el CN Mataró és el líder amb 27 punts després de guanyar tots els partits que ha disputat. La segona plaça és per al Club Esportiu Mediterrani. El CN Sant Andreu ocupa la quarta, darrere del Sabadell, mentre que el CN Catalunya es troba situat en la novena posició.\nEls partits de dissabte, 1 de febrer\nLa 12a jornada de la Lliga Premaat de waterpolo masculí pel que fa als equips barcelonins tindrà aquests enfrontaments:\nCE Mediterrani – CN Atlètic-Barceloneta (12 h)\nCN Barcelona – CN Terrassa (13.30 h)\nCN Sant Andreu – CN Mataró (19.30 h)\nCW Navarra – CN Catalunya (19.30 h)\nPel que fa a la 10a jornada de la Lliga femenina, els partits de les barcelonines seran:\nCN Sant Andreu – CN Catalunya (17.30 h)\nCDN Boadilla – CE Mediterrani (15.30 h)\n— Divisió d'Honor waterpolo — Divisió d'Honor waterpolo femení — Lliga PREMAAT — waterpolo femení\nLa selecció espanyola torna amb el regust agredolç de la plata\nLa selecció espanyola perd la final de l’Europeu als penals\nEl Martinenc perd a la pista del líder


Game Fairy Love Paradise. Juga gratis en línia\nLes fades Winx Winx Barbie Dress Up Bratz dress up Action Boys Winx Winx biliviks Winx Acció Winx i Bratz Winx Club Winx Dress Up Winx trencaclosques Winx Season 5 Winx Enchantix Els nens es vesteixen les nenes Kids Coloring\nJoc Fairy Love Paradise en línia\nDescripció del joc: Fada amb ganes de besar, però en un món de fades està prohibit besar davant de les altres fades. Si bé no és el temps, el que necessita per ajudar a fer el petó de fades acariciat i omplir l'escala de petons. Vola cap a l'observació de fades estimat o ningú els i un petó està mirant. Si veus un signe d'exclamació - això vol dir que algú vol treure el cap. Això sí, no t'oblidis de recollir el pol · len, el que permetrà la fada vola més i guanyar reserva d'energia.\nFada amb ganes de besar, però en un món de fades està prohibit besar davant de les altres fades.\n© playgame24.com - Joc gratuït Fairy Love Paradise () El joc en línia flash joc MedlinePlus Fairy Love Paradise de forma gratuïta .. No t'oblidis de votar aquest joc Fairy Love Paradise i compartir aquest joc amb els teus millors amics.